**Handlingsplan 2024 - 2025**

**Fagforbundet Lillehammer avd 059**

**behandlet på årsmøtet den 30.01.2024**

Godkjent av styret 16.01.24

**Innledning**

Fagforeningens handlingsplan er årsmøtets oppdrag til fagforeningsstyret for kommende periode. Handlingsplanen bygger på Fagforbundets Prinsipp- og Handlingsprogram, Fagforbundets strategiplan for årsmøteperioden, samt andre vedtak fattet i overordnete organer.

Medlemmene vil bli orientert om resultatene av arbeidet i årsberetningen som bli fremlagt på årsmøtet. Informasjon ut til medlemmer vil hovedsakelig gå gjennom sms og e-post. Fagforeningen vil også være synlige på Facebook, Instagram og gjennom medlemsmøter og informasjon på fagforeningens nettsider.

Etter årsmøtet 30.01.24 når valg er foretatt og nytt styre er satt vil styret lage en aktivitetsplan hvor aktiviteter for forening, seksjoner og utvalg planlegges inn i kalender.

**Foreningens utfordringer**

Lokale utfordringer i vår forening er å få medlemmer til å ta på seg verv i styre, seksjon og utvalg. Dette gjelder også tillitsvalgte på arbeidsplasser.

Foreningen mangler folk i enkelte funksjoner, som gjør at styret i samarbeid må ta disse oppgavene. Da folk er opptatt med jobb og egen fritid er det utfordrende å få gjennomført enkelte aktiviteter. Det blir fort mye jobb på få folk.

**Fagforeningens nåsituasjon og utfordringer på kort og lang sikt.**

**Fagforeningens nåsituasjon og utfordringer på kort og lang sikt.**

**Strategiplanen 2024 - 2025**

Strategiplanen er landsstyrets prioritering av arbeidet i hele organisasjonen. Et hovedmål for Fagforbundet er økt tariffmakt. Det gir oss styrke til å ivareta medlemmenes interesser overfor arbeidsgivere og i samfunnet, se Strategiplan 2024-2025.

Følgende områder er prioritert:

1. Heltid, likelønn og kampen for mindre forskjeller
2. Gode offentlige tjenester med egne ansatte
3. Organisasjonsbygging og tariffmakt
4. Fag- og tjenesteutvikling
5. Alliansebygging, myndighetskontakt og fagligpolitisk påvirkningsarbeid
6. Digitalisering

**Heltid, likelønn og kampen for mindre forskjeller**

**Hovedmål 2024-2025**

* Flere kommuner har startet arbeidet med å etablere en heltidskultur.
* Færre jobber deltid, og flere av Fagforbundets medlemmer har hele, faste stillinger.
* Lønnsgapet mellom kvinner og menn blir mindre.
* Forbedre og trygge medlemmenes pensjonsrettigheter. Målrette innsatsen i privat sektor og tariffeste kjønnsnøytrale og livsvarige pensjonsordninger.
* Trygdeoppgjørene har en god sosial profil

***Fagforbundet Lillehammer mål:***

***Kartlegge uønsket deltid på arbeidsplasser. Benytte aktuelt lovverk å sette frem krav om økte og faste stillinger.***

***Sørge for involvering og medvirkning på arbeidsplassene***

***Faglig politisk samarbeid og påvirkning***

***Pensjon, medlemsmøter, opplæring av tillitsvalgte i temaet***

**Gode offentlige tjenester med egne ansatte**

**Hovedmål 2024-2025**

* Kreve drift med egne ansatte framfor anbudsrunder for å sikre ansattes lønns- og arbeidsvilkår
* Lage oversikt over hvilke tjenester som er konkurranseutsatt, hvilke tjenester som kjøpes inn og bruken av vikarbyråer for å kreve drift med egne ansatte
* Formidle yrkesfaglig argumentasjon for å drifte offentlige tjenester med egne ansatte, og sikre samarbeid mellom valgte etter hovedavtalen og valgte etter vedtektene
* Motvirke konkurranseutsetting og privatisering gjennom aktivt fagligpolitisk samarbeid
* Bruke trepartssamarbeidet for å bygge tillitsbasert styring og ledelse.

**Fagforbundet Lillehammer mål:**

***Innhente kommunalrapport for å skaffe oss oversikt over kommunens innkjøp av tjenester fra private bedrifter.***

***Sørge for at ansatte og vikarer er klar over sine rettigheter***

***Benytte og utvikle det politiske samarbeidet***

***Med nytt politisk styre i Lillehammer kommune som er åpne for privatisering skal vi jobbe aktivt mot at kommunens tjenester privatiseres***

**Organisasjonsbygging og tariffmakt**

**Hovedmål 2024-2025**

* Styrket tariffmakt i KS-området.
* Styrket tariffmakt i Spekter helse.
* Styrke tariffmakten i NHO området.
* Ti prosent av lærlinger på våre organisasjonsområder er medlem av Fagforbundet.
* Ti prosent økning av studentmedlemmer.
* Tillitsvalgte benytter forbundets ulike kommunikasjonsplattformer i arbeidet.
* Tillitsvalgte har kompetanse og verktøy til å utøve sitt verv.

**Fagforbundet Lillehammer mål:**

***Systematisk vervearbeid innenfor alle tariffområder***

***Jobbe for å øke medlemstall innenfor private arbeidsplasser slik at vi kan kreve tariffavtaler***

***Besøk/stand på vidergående skole og Høgskolen***

***Fortsette det gode arbeidet med lokal opplæring/samlinger med tillitsvalgte***

***Fokus på verving av medlemmer under 30 år***

**Fag- og tjenesteutvikling**

**Hovedmål 2024-2025**

* Prioriterte yrkesgrupper og områder synliggjøres.
* Flere medlemmer har tilbud om relevant kompetanseheving.
* Antall læreplasser samsvarer med arbeidets og samfunnets behov.
* Fagforbundet er en aktiv aktør i klimapolitikken og medlemmene tar del i det lokale klima- og miljøarbeidet.

**Fagforbundet Lillehammer mål:**

***Opplæring av tillitsvalgte lokale forhandlinger***

***Jobbe for at medlemmer får mulighet til kompetanseheving og utvikling på sin arbeidsplass***

***Jobbe for at medlemmer får uttelling for kompetanseheving og kurs***

**Alliansebygging, myndighetskontakt og fagligpolitisk påvirkning**

**Hovedmål 2024 - 2025**

* Engasjere medlemmer og tillitsvalgte til å fremme Fagforbundets politikk.
* Flertallet av Fagforbundets medlemmer har brukt stemmeretten i stortingsvalget i 2025, og stemt på partier som støtter forbundets mål og arbeid.
* Bygge kunnskap og allianser for klima- og miljøsaken nasjonalt og lokalt.
* Ha et godt samarbeid med partier som deler Fagforbundets ideologi og verdier.

**Fagforbundet Lillehammer mål:**

***Videreutvikle det politiske samarbeidet med politikere som deler våre verdier og målsetninger***

**Digitalisering**

**Hovedmål 2024 - 2025**

* Nasjonal/offentlig skytjeneste vedtas.
* Digitale løsninger i offentlig sektor er integrert i partssamarbeidet.
* Det er satt i gang arbeid for å motvirke digitalt utenforskap.
* Forbedret digital kompetanse hos tillitsvalgte.
* Tillitsvalgte har enklere tilgang til relevant informasjon og verktøy for å utøve vervet.

**Fagforbundet Lillehammer mål:**

***Videreformidle kurs og opplæringstilbud innenfor digitalisering til alle våre medlemmer***

**Fagforbundet Lillehammer skal i løpet av 2024**

***Gjennomføre 10 styremøter***

***Arrangere sosialt tilbud til medlemmer***

***Arrangere medlemskveld med aktuelle tema***

***Rekruttere tillitsvalgte på arbeidsplasser der dette mangler***

***Delta på aksjoner og sende støtteerklæringer***

***Jobbe for bedre pensjon og trygd***

***Velferdstilbud til pensjonister to ganger pr år***

***Aktiv verving ved oppsøking av arbeidsplasser***

***Delta på stand høyskole og besøke videregående skole***

***Være synlige i sosiale medier***